b'\n_START_ARTICLE_\nSpontan generasjon\n_START_SECTION_\nFors\xc3\xb8k av Louis Pasteur\n_START_PARAGRAPH_\nDet f\xc3\xb8rste han gjorde var \xc3\xa5 koke opp kj\xc3\xb8ttbuljong, lukke lokket og la det st\xc3\xa5. Det gj\xc3\xa6ret ikke. Men det var ikke nok. Tilhengere av spontan generasjon mente at n\xc3\xa5r han lukket lokket, stengte han ogs\xc3\xa5 ute livskraften som fantes i luften. Han fikk s\xc3\xa5 laget en glasskolbe hvor luft kunne str\xc3\xb8mme fritt, men st\xc3\xb8v ikke kunne trenge helt inn. Buljongen gj\xc3\xa6ret heller ikke da._NEWLINE_Tvilere trakk s\xc3\xa5 frem vin og hvordan den kunne gj\xc3\xa6re, selv n\xc3\xa5r den var i helt lukkede omgivelser. Han mente at bakteriene m\xc3\xa5 ha kommet fra annensteds. Han testet teorien ved \xc3\xa5 trekke ut saften via sterile spr\xc3\xb8yter, og la det st\xc3\xa5 og gj\xc3\xa6re i den samme typen kolber han testet kj\xc3\xb8ttbuljongen i. Druesaften ble ikke til vin._NEWLINE_Dette var tilstrekkelig for det franske forskningsakademiet, og Louis Pasteur fikk dus\xc3\xb8ren._NEWLINE_Han fant ogs\xc3\xa5 ut at jo h\xc3\xb8yere over bakken kolbene befant seg, jo tregere ble innholdet gj\xc3\xa6ret. Dette fordi luften oppe i fjellene er tynnere, med f\xc3\xa6rre partikler.\n_START_SECTION_\nAndre kjente tilfeller\n_START_PARAGRAPH_\nI alkymien er en homunculus et lite menneske som dannes ved en liknende prosess som beskrevet f\xc3\xb8rst i denne artikkelen._NEWLINE_Wilhelm Reich mente han hadde greid \xc3\xa5 skape liv, s\xc3\xa5kalte bioner gjennom fysiske eksperimenter han foretok mens han bodde som flyktning i Norge i p\xc3\xa5 1930-tallet.'